28. Tulevien laajentumisten vaikutukset koheesiopolitiikan tehokkuuteen (äänestys) 
- Pieperin mietintö
- Ennen äänestystä:
Markus Pieper 
esittelijä. - (DE) Arvoisa puhemies, haluan kiittää jäseniä, jotka ovat myötävaikuttaneet tämän mietinnön laatimiseen. Sovimme valiokunnassa 19 kompromissitarkistuksesta. Valiokunnan enemmistö, 35 vastaan 3, oli selvä, ja toivon samanlaista vahvistusta täysistunnolta.
- Ennen tarkistuksesta 26 toimitettua äänestystä:
Kyriacos Triantaphyllides
(EN) Arvoisa puhemies, huomautan vain virheestä, jonka haluamme korjata. Se sisältyy 2a kohtaan, joka alkaa sanoilla "pahoittelee rahoituskehyksestä 2007-2013 aikaansaatua sopimusta, erityisesti rakennerahastojen 0,47 prosentin leikkauksia". Siinä pitäisi olla "0,41 prosentin".
(Suullinen tarkistus hyväksyttiin.)
